Reisebricht # 16   30.08.2007   Agnes Waters / Town of 1770      Noch rund 10 Stund Busfahrt durch d'Nacht, simer denn am Morge in Agnes Waters bim gwünschte  Hostel acho. Und mr hän eus denn scho uf euses ruhige Doppelzimmerli gfreut, vor allem au will dAnna no chli het welle nocheschlofe, do si im Bus fascht kei Schlof gfunde het, aber dFrau an dr REception het denn zu eusere Enttüschig gseit, dasses nur Dorms (Gruppezimmer) git. Tja au egal, näme mr so eis. Hauptsach widermol es richtigs Bett nachem Segle und dr Nacht im Bus. Das Zimmer isch denn au ganz prima gsi und mir hän 2 Nächt prima pfust. Nochdem mr an dem Vormittag no 2 h chli döst hän, hämmer denn aber  schon o öbis welle unterneh. Mr hän denn eimol meh dr Bernd troffe (dä Dütschi womer bis jez an jede, Ort troffe hän) und hän eus entschiede, das mr das ganze Gebiet chli wän go uskundschafte..und zwar mitere Töff tour. Und was fürige! Mr sin mit öppe 15 andere lüt uf so chlini Choppas gstige (wie e Harley..) ghockt..das Gfühl isch scho super gsi, ohni dasser lauft. =) Noch churze Instrktione ischs Denn au losgange."Iiiiiiiiiihhhaaaaaaa"    Mir si beidi miteme riese Smile  losbretteret. Und au dr Ton vo dene Gfährt isch super gsifür richtigi Harley-Rocker" worschinlich eher wie es lüters Pensionierte-Solex" aber mir häns scho recht rockig gfunde. =) Nei, sisch wirklich dr Hammer gsiso ime gmüetliche Harley-Sitz, ufem Chopf e Eierschale" mit Flamme druff, e Länker uf Stirnhöchi und sWichtigste, die Umgebig; riesigi Witene und alles scho nüm so saftig wie um Cairns und däheime. Und au endlich hets die Vorsicht-Känguruh" Schilder gha..und wos die het hets au..?!? Genau  Känguruhs. Serschtemol sit mr in Australie sin hämmer uf dere Tour wildi Känguruhs gsehund zwor einigi; grossi, chlini, bruni, graui und au 2 miteme Junge im Büttel. Sisch wirklich dr Hammer gsi..shet eifach alles zämmepasst. Und me het denn mit dr Zyt au richtig dörfe Gas geh. Me isch also mit dene mini Chopas scho bis uf 80 Kmh cho..es super Gfühl. Spöter het denn die ganzi Gang e chline Rascht gmacht..mr hän eus öbis zEsse gholt, si uf so Felse am Meer ghockt und hän widermol e traumhafte Sunneuntergang  gnosse. Nochdere Pause simer in dere wundervolle rote Obeatmosphäre zrugg zum Töff-verleih gfahre. Das isch wirklich e SUPER Usflug gsi. Und au das Agnes Waters isch dr Hammer, ebe nid so touristische Ort wie die meischte bisherige. Es git halt einigi so Pünkt (wie z.B. dWhitsundays oder au Fraser Island) wo eifach bi jedem Ostküste-Traveller ufem Plan stönde, was natürlich au verständlich isch. Das Agnes Waters isch no so chli e Gheimtip wo nid vil kenne. Und es lohnt sich wirklich.  Mr si denn uf  jede Fall grad rechtzytig ufs zNacht zruggcho ins Hostel. (Das isch au super do. Es wird jede Obe eifach eis Menü kocht wome denn für 5$ e Portion cha ha und das isch wirklich guet!! Aber me cha natürlich wie überall au selber chocheaber bi dem Agebot schlön die meischte do zue. Me cha denn au immerno für 2$ e super Crepe (nach Wahl) ha! Das isch wirklich super!) Nochem Esse simer denn no lang gmüetlich zämme gsässe mitem Bernd und ere Holänderin. Mit dene hämmer is denn au verabredet für e negschte Dagund  zwar zum Surf unterrichtendlich!! =)